Όπως αναφέρουν πληροφορίες της «Καθημερινής» και του dikastiko.gr, η έρευνα για τα εξοπλιστικά που είχε ξεκινήσει μετά από κατάθεση του Μισέλ Ζοσεράν σχετικά με την σύμβαση για την προμήθεια και τον εκσυγχρονισμό των φρεγατών επί κυβέρνησης Κώστα Σημίτη.

Συγκεκριμένα, η παραγγελία για την έρευνα με άνοιγμα λογαριασμών του πρώην πρωθυπουργού, της συζύγου του, του τότε υπουργού Δημόσιας Τάξης Μιχάλη Χρυσοχοίδη αλλά και του υφυπουργού Ευάγγελου Μαλέσιου και άλλων προσώπων είχε γίνει από την αντεισαγγελέα του Αρείου Πάγου και προϊσταμένη της Αρχής για την νομιμοποίηση εσόδων από παράνομες δραστηριότητες, Αννα Ζαίρη. Η κατάθεση του Ζοσεράν και η δημοσιοποίηση πληροφοριών στον ξένο Τύπο για μαύρες πληρωμές με αφορμή την σύμβαση για την προμήθεια και τον εκσυχρονισμό των φρεγατών άνοιξαν την δικογραφία, προκειμένου να ερευνηθεί εάν υπάρχουν ενδείξεις μαύρου χρήματος. Μετά από έρευνα αρκετών μηνών (η παραγγελία για το άνοιγμα των λογαριασμών φέρει ημερομηνία 30/10/2018) η υπόθεση μπαίνει στο αρχείο.

Ο Ζοσεράν, υψηλόβαθμο στέλεχος της εταιρίας εξοπλιστικών στέλεχος «Thales», είχε δηλώσει το 2006 στις γαλλικές αρχές ότι υπήρξαν πρακτικές διαφθοράς από την εταιρία του για να πάρει το έργο των φρεγατών. Όπως τόνιζε ο Ζοσεράν, η γαλλο-ολλανδική εταρία Thales έχασε το έργο για την ασφάλεια των Ολυμπιακών Αγώνων C4i, γιατί «χτύπησαν χαμηλά» ενώ η αμερικανική Saic (που τελικά πήρε το έργο) «στόχευσε τον υπουργό Εσωτερικών και τον πρωθυπουργό» όπως του είχε πει ο αντιπρόσωπος της Thales στην Ελλάδα.

Η έρευνα για Σημίτη, Χρυσοχοΐδη και τους υπόλοιπους που ελέγχονταν, ολοκληρώθηκε με την τοποθέτηση της υποθέσεως στο αρχείο από την Α. Ζαΐρη, αρχειοθέτηση η οποία είναι οριστική και για την οποία δεν ενημερώνεται άλλη αρχή.